RS ได้เวลาขึ้นรอบใหม่-กำไรปี 61-62โตเด่นแนะซื้อเป้า 27 บ.
RS ได้เวลาขึ้นรอบใหม่-กำไรปี 61-62โตเด่นแนะซื้อเป้า 27 บ.
12 ธ.ค. 2560

บล.ฟินันเซีย ไซรัส ระบุในบทวิเคราะห์วันนี้(12ธ.ค.) ว่า บริษัท อาร์เอส จำกัด (มหาชน) หรือ RS คาดกำไรสุทธิปี 2018-2019 โตโดดเด่นสุดในกลุ่มที่ 1.5 เท่าตัว เทียบช่วงเดียวกันของปีก่อนและ 46% เทียบช่วงเดียวกันของปีก่อนตามลำดับ จากความสามารถในการปรับขึ้นค่าโฆษณาอีก 25% ตามเรทติ้งที่สูงขึ้น โดยเฉพาะซีรีย์อินเดีย, รายการข่าวเช้า, และรายการกีฬา
ขณะที่ ธุรกิจ Health &amp; Beauty ที่มีอัตรากำไรสุทธิสูง 20-30% ยังโตแข็งแกร่งจากการออกสินค้าและเพิ่มช่องทางขายใหม่ๆ โดยเฉพาะการรุกตลาดต่างประเทศ เราคาดยอดขายปี 2018-2019 ของ H&amp;B จะเพิ่มเป็น 2.1 พันลบ. และ 2.8 พันลบ. จากปีนี้ที่คาด 1.4 พันลบ.
ราคาหุ้นปรับฐานจน Upside เปิดกว้างเมื่อเทียบกับเป้าปีหน้าของเราที่ 27 บาท จึงปรับคำแนะนำขึ้นเป็นซื้อ นอกจากนี้ ในทางเทคนิคยังเกิดรูปแบบ Bullish Engulfing และจิตวิทยาการลงทุนยังเป็นบวกจากการเข้าซื้อของผู้บริหาร 1.3 ล้านหุ้นที่ราคา 23 บาทด้วย